CELEX: 62016TN0762
Language: el
Date: 2016-10-31 00:00:00
Title: Υπόθεση T-762/16: Προσφυγή της 31ης Οκτωβρίου 2016 — ArcelorMittal Belval & Differdange και ThyssenKrupp Steel Europe κατά ECHA

16.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 14/41
            
         Προσφυγή της 31ης Οκτωβρίου 2016 — ArcelorMittal Belval & Differdange και ThyssenKrupp Steel Europe κατά ECHA
   (Υπόθεση T-762/16)
   (2017/C 014/50)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: ArcelorMittal Belval & Differdange SA (Esch-sur-Alzette, Λουξεμβούργο) και ThyssenKrupp Steel Europe AG (Duisburg, Γερμανία) (εκπρόσωποι: H. Scheidmann και M. Kottmann, δικηγόροι)
   
      Καθού: Ευρωπαϊκός Οργανισμός Χημικών Προϊόντων (ECHA)
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την απόφαση του ECHA της 26ης Σεπτεμβρίου 2016 (αριθ. πρωτοκόλλου ATD/52/2016)·
            
         
               —
            
            
               επικουρικώς, να ακυρώσει την απόφαση του ECHA της 19ης Αυγούστου 2016 (αριθ. πρωτοκόλλου ATD/52/2016), καθόσον με αυτήν απορρίπτεται η αίτηση των προσφευγουσών περί παροχής προσβάσεως στον φάκελό τους·
            
         
               —
            
            
               να καταδικάσει τον ECHA στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν δύο λόγους ακυρώσεως.
   
               1.
            
            
               Ο πρώτος λόγος αντλείται από παράβαση του άρθρου 4, παράγραφος 2, πρώτη περίπτωση, του κανονισμού (ΕΚ) 1049/2001.
               
                           —
                        
                        
                           Οι προσφεύγουσες υποστηρίζουν ότι με την προσβαλλόμενη απόφαση εφαρμόζεται εσφαλμένως η ανωτέρω διάταξη, καθόσον ο ECHA πεπλανημένα έκρινε ότι η δημοσιοποίηση θα έθιγε εμπορικά συμφέροντα, και διατείνονται, επιπλέον, ότι στην απόφαση δεν λαμβάνονται υπόψη υπερισχύοντα δημόσια συμφέροντα.
                        
                     
         
               2.
            
            
               Ο δεύτερος λόγος αντλείται από παράβαση του άρθρου 41, παράγραφος 2, δεύτερη περίπτωση, του Χάρτη Θεμελιωδών Δικαιωμάτων της Ευρωπαϊκής Ένωσης.
               
                           —
                        
                        
                           Οι προσφεύγουσες διατείνονται ότι η προσβαλλόμενη απόφαση αντιβαίνει στην ανωτέρω διάταξη και ότι, αντιθέτως προς ό,τι έκρινε ο ECHA στο πλαίσιο της εν λόγω αποφάσεως, τα έγγραφα τα οποία αφορά η αίτηση περί παροχής προσβάσεως πράγματι σχετίζονται με τον φάκελο των προσφευγουσών και, ως εκ τούτου, δεν εξαιρούνται από το πεδίο εφαρμογής της ανωτέρω διατάξεως.